
Valóban racionális az ember? - A kilátáselmélet tanainak vizsgálata a magyar gazdasági szereplők körében

Kulcsszavak: Viselkedési pénzügytan, Kilátáselmélet
A pénzügyi viselkedéstan egyik legelső sarokkövét Daniel Kahneman és Amos Tversky 1979-ben publikált új modellje, a kilátáselmélet (prospect theory) jelenti. Ebben az elméletben Kahneman és Tversky a várható hasznosság elméletet (expected utility theory) megvizsgálva arra a következtetésre jut, hogy ez a modell sok esetben nem megfelelően írja le a gazdasági szereplők döntéseit, hiszen viselkedésükben megfigyelhetők bizonyos irracionális elemek, amelyeket figyelembe véve felépítenek egy új modellt.
Dolgozatomban ezt az elméletet vizsgálom meg közelebbről, veszem górcső alá. Célom elsősorban nem a modellben kialakított változók, vagy a modell felépítésének, eredményességének kritikája. Dolgozatomban az elmélet kidolgozásának alapjául vett emberi viselkedési minták teljesülését szeretném vizsgálni a gyakorlatban. Mégpedig, hogy a szerzők által megfigyelt irracionalitások valóban jellemzőek-e a gazdasági szereplőkre, illetve, hogy ezek mennyire hasonlóak, és egyformán megfigyelhetőek-e bizonyos szempontok alapján eltérő csoportokhoz tartozó gazdasági szereplőkre egyaránt.



